1908年，Marquis Mills Converse喺美國麻薩諸塞州用個姓Converse開咗剛佛時膠鞋公司（Converse Rubber Shoe Company），專整男女鞋同童裝鞋嘅鞋墊。1917年，當時發表咗All-Star籃球鞋款，憑產品本身嘅優異特性，成為歷史上最出名嘅波鞋之一。第二次世界大戰時，剛佛時轉做整軍用嘅鞋、衫、靴等等，之後嘅1950年代同1960年代，剛佛時嘅波鞋好流行，攞到高中同大學運動員嘅歡心，剛佛時嘅鞋係當時必備鞋。